— lOi — 
osseam particulam offerentes tanquam dentato-serratam , denticulis poste- 
rioribus sensim majoribus. 
Pars complementaris maxillae inferioris' in condylum longissimum pro- 
silit ^ et articularis in processum elongatum rectumque posteriora versus 
excurrit , permagna fovea profundissima inter partem supraangularem et 
articularem post condylum illum ad maxillae inferioris faciem internam 
obvia. 
Vertebrae collares , dorsales et lumbares 25 numerantur , nempe 7 
collares, 17 dorsales et 1 lumbaris, accedentibus praeterea ad eas 2 
sacralibus , et numerosis caudalibus. 
E collaribus illis tres anteriores, praeter atlantem, ab iis forma rece- 
dentem, non costatae, processus spinosos superiores excultos, similesque 
inferiores gerunt ; quinta vero collaris, sexta et septima longiores sensim 
costas figunt , priores duas breviores , at latiores , tertiam elongatam , 
deflexam , ac tenuem , jam omnino conferendam cum costa insequentis 
vertebrae primae dorsalis , ad os sterni deflexa eique affixa. 
Dorsales vertebrae paullo majores et latiores collaribus, processibus 
praecipue spinosis superioribus notantur, inferioribus ab iis omnibus 
absentibus ; omnesque costas gerunt , priores cum quatuor cartilaginibus 
sternalibus conjunctas, sensim longiores, intermedias dein post eas sitas 
longissimas ; at decima vertebra dorsalis eamque insequentes breviores 
sensim costas habent, incurvas posteriora versus, et rectas postremas 
ac breves. 
Lumbaris vertebra solitaria processu transverso spinoso recto, anteriora 
parumper spectante, at nulla costa excellit. 
* 
Sacrales vertebrae, illis paullo minores, transversis processibus lon- 
gissimis inque extrema parte dilatatis notantur, pro osse ilium ibidem 
excipiendo. 
